
**Λεώνη**, Μαρία Πυλιώτου



**ΠΗΓΗ ΕΜΠΝΕΥΣΗΣ**  
 Η ζωή δεν τελειώνει μπροστά σε ένα πρόβλημα, όσο μεγάλο κι αν είναι. Οι ψυχικές δυνάμεις του ανθρώπου μπορούν να τον οδηγήσουν σε μεγάλες επιτυχίες και στην ευτυχία.

|  |  |  |
| --- | --- | --- |
| **Στοιχεία του κειμένου** | **Στοιχεία του κειμένου** | **Στοιχεία του κειμένου** |
| **Υπόθεση του κειμένου:**  Η Λεώνη, ένα κορίτσι δεκαεπτά ετών, εδώ και δύο χρόνια είναι καθηλωμένη σε αναπηρικό καροτσάκι. Δουλεύει στο εργαστήριό της και κάνει σχέδια για το μέλλον. Το βράδυ θα πάει σε πάρτι με τους φίλους της, συνοδευόμενη από το θείο της και τους γονείς της και είναι πολύ χαρούμενη γι’ αυτό, γιατί είναι η πρώτη φορά στα δύο χρόνια της αναπηρίας της που βγαίνει έξω. Ο θείος Τόνι έρχεται στο σπίτι και της λέει τα επαγγελματικά του σχέδια. Η Λεώνη του προτείνει να τον βοηθήσει, αυτός δέχεται και έτσι το κορίτσι έχει και άλλα σχέδια για το μέλλον.  **Δομή του κειμένου:**  **Ενότ. 1η:** («Έχουν περάσει κιόλας δύο…στην άλλη πλευρά της πόλης»): Η Λεώνη στο εργαστήριο, τα σχέδιά της για το μέλλον και η προετοιμασία για το πάρτι  **Ενότ. 2η:** («Φτάνει επιτέλους ο θείος…Ολυμπιακούς αγώνες»): Τα επαγγελματικά σχέδια του θείου Τόνι και η πρότασή του στη Λεώνη για νέα δουλειά  **Πρόσωπα του κειμένου:**  Είναι η Λεώνη, ο θείος Τόνι, η μητέρα και ο πατέρας του κοριτσιού, η παρέα της και το κορίτσι με το πρόσωπο Φαγιούμ | **Τίτλος:** Αναφέρει το όνομα της ηρωίδας, καθώς με την αισιοδοξία της γίνεται παράδειγμα για όλους τους ανθρώπους  **Λογοτεχνικό είδος:** Είναι απόσπασμα από το μυθιστόρημα «Λεώνη»  **Χαρακτήρας της Λεώνης:**  Σε ηλικία δεκαπέντε ετών χτυπήθηκε από μια αρρώστια που την άφησε παράλυτη. Αρχικά ένιωσε απόγνωση, όπως ήταν φυσιολογικό, αλλά γρήγορα ξεπέρασε το πρόβλημά της και άρχισε να διεκδικεί τη ζωή της. Έχει πείσμα, αποφασιστικότητα, θάρρος και κάνει σχέδια για το μέλλον.  **Ποιοι μιλούν στην αφήγηση:**  Ακούγεται κυρίως η φωνή του αφηγητή, της Λεώνης, του θείου Τόνι και της μητέρας της.  **Χρόνος:**  Στο απόσπασμα ο χρόνος είναι δύο χρόνια μετά την αρρώστια της Λεώνης. Πιο συγκεκριμένα, είναι η μέρα που για πρώτη φορά θα κάνει δημόσια έξοδο μετά από δύο χρόνια. Ο χρόνος στο απόσπασμα αρχίζει στο εργαστήριο, όταν ολοκληρώνει τη δουλειά της και προετοιμάζεται για το πάρτι. Η Λεώνη θυμάται την εμπειρία της στο νοσοκομείο (αναδρομή). | **Τόπος:**  Δεν υπάρχουν συγκεκριμένες αναφορές, εκτός από το εργαστήριο και το σπίτι της Λεώνης.  **Τεχνικές αφήγησης:**  **α) Αφήγηση:**Παρουσιάζονται τα γεγονότα της ημέρας  **β) Διάλογος:**Φαίνονται καλύτερα οι προσωπικότητες της  Λεώνης και του θείου Τόνι  **γ) Περιγραφή:**Υπάρχει στο σημείο της παρουσίασης του κοριτσιού με το πρόσωπο Φαγιούμ στο νοσοκομείο και στην περιγραφή της εμφάνισης της Λεώνης  **ε) Ελεύθερος πλάγιος λόγος:** Υπάρχει στις φράσεις «Θα πάρει δικό της αυτοκίνητο…να φανταστείς!», «Τι ωραία να ξανάσμιγε…μαζί το Λύκειο»  **Γλώσσα:**  Είναι απλή και κατανοητή  **Ύφος:**   Είναι απλό και ζωντανό  **Τελικό συμπέρασμα:**  Η πραγματικότητα για τα άτομα με κινητικές δυσκολίες είναι πολύ δύσκολη, ωστόσο η συγγραφέας θέλει να διδάξει την αξία της αγωνιστικότητας και της αισιοδοξίας για την αντιμετώπιση των προβλημάτων της ζωής. |

**ΣΥΝΑΙΣΘΗΜΑΤΑ ΛΕΩΝΗΣ** Η Λεώνη στην 1η ενότητα, αισθάνεται χαρά, ευτυχία, ψυχική ικανοποίηση, αισιοδοξία, νικά την εσω-στρέφεια και έχει πλέον διάθεση να συναντήσει τους συμμαθητές της. Νιώθει ανυπομονησία γι’ αυτό το γεγονός. Στη 2η ενότητα αποτυπώνεται το μέγεθος της ευτυχίας της Λεώνης, καθώς κάνει όνειρα για τη ζωή. Γεμί-ζει θλίψη, όμως, καθώς θυμάται το κορίτσι που είχε πεθάνει δίπλα της στο νοσοκομείο. Αυτό το περιστα-τικό την όπλισε με δύναμη για τη ζωή. Η κορύφωση της αισιοδοξίας είναι όταν ετοιμάζεται για το πάρτι.  
Στην 3η ενότητα διακρίνεται η χαρά και η ικανοποίηση της Λεώνης από την εργασία της από την οποία αυτοσυντηρείται. Νιώθει επιθυμία και για δεύτερη εργασία. Η χαρά και η αισιοδοξία της μεταδίδεται και στον θείο της.  
**Ο ΧΑΡΑΚΤΗΡΑΣ ΤΗΣ ΛΕΩΝΗΣ** Η Λεώνη, αν και καθηλωμένη στην αναπηρική πολυθρόνα, είναι αισιόδοξη, γεμάτη αγάπη για τη ζωή, αλύγιστη και αγωνίστρια. Είναι εργατική και δημιουργική, θέλει να αυτοσυντηρείται και να προσφέρει. Πεισματάρα, επίμονη, αποφασιστική, θαρραλέα και ικανή χαράζει τον δικό της δρόμο, ξεπερνώντας τα εμπόδια. Είναι ευαίσθητη και, γι’ αυτό, την πόνεσε τόσο πολύ ο θάνατος του άρρωστου παιδιού.  
**ΧΑΡΑΚΤΗΡΑΣ ΘΕΙΟΥ ΤΟΝΙ**  
 Αν και είναι ηλικιωμένος άνθρωπος σε σύνταξη, είναι γεμάτος ζωή και ενέργεια. Δεν του αρέσει να κά-θεται, θέλει να εργάζεται, να δημιουργεί και να προσφέρει στους συνανθρώπους του. Έχει κοινωνική ευ-αισθησία και γι’ αυτό, τον ενοχλεί η απουσία ενδιαφέροντος από την πλευρά της πολιτείας για τους αν-θρώπους με ειδικές ανάγκες.  
**ΜΗΝΥΜΑΤΑ**  
Α) Και οι άνθρωποι που δοκιμάζονται στη ζωή τους μπορούν να έχουν καλή διάθεση και να ζουν μια ευ-τυχισμένη ζωή αν έχουν αισιοδοξία.  
Β) Η εργασία και η δημιουργία προσφέρουν εκτός από την κάλυψη των οικονομικών αναγκών και ηθική ικανοποίηση στον άνθρωπο. Το δικαίωμα της εργασίας πρέπει να προσφέρεται σε όλους και φυσικά και στα άτομα με ειδικές ανάγκες.  
Γ) Η τρίτη ηλικία δεν εμποδίζει τον άνθρωπο να ονειρεύεται, να σχεδιάζει, να βλέπει τη ζωή με χαρά και αισιοδοξία (θείος Τόνι).  
Δ) Όλο το κείμενο είναι ένα μήνυμα ελπίδας και αισιοδοξίας για τη ζωή και τις ψυχικές δυνάμεις που μπορούν να υλοποιήσουν τα όνειρά του ανθρώπου.  
**ΤΑ ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ- Η ΚΟΙΝΩΝΙΑ- Η ΠΟΛΙΤΕΙΑ** Τα άτομα με ειδικές ανάγκες δεν πρέπει να τίθενται στο περιθώριο και να αισθάνονται μειονεκτικά. Όταν εργάζονται, δεν κερδίζουν μόνο για τον εαυτό τους ψυχική γαλήνη και ηθική ικανοποίηση, αλλά γίνονται φωτεινό παράδειγμα και για τους άλλους ανθρώπους. Η συγγραφέας επικρίνει τις ελλείψεις στα κρατικά έργα που θα έδειχναν τη φροντίδα της πολιτείας για τα άτομα αυτά (ράμπες για καρότσια αναπηρικά, α-νελκυστήρες, κ.α.).Τα άτομα αυτά αντιμετωπίζονται συχνά ως πολίτες δεύτερης κατηγορίας.

**ΣΧΗΜΑΤΑ ΛΟΓΟΥ (ΕΚΦΡΑΣΤΙΚΑ ΜΕΣΑ)**Μεταφορές («Ένας φωτεινός ορίζοντας ξανοίγεται μπροστά της»)  
Παρομοιώσεις («Υψώνει τα δυο της χέρια σαν την Πατουλίδου»)  
Επανάληψη («Γίνονται ζωγράφοι, γίνονται συνθέτες-μουσικοί, γίνονται νομικοί»)  
Ασύνδετα («Πετάνε με αεροπλάνα…πάνε σε πανεπιστήμια….εργάζονται»)  
Κλιμάκωση: «Το κάνει για να κινηθεί, να ζωντανέψει, να προσφέρει.»  
Υπερβολή: «..πάει να τρελαθεί με τη ζωντάνια αυτού του παιδιού»  
Αποσιώπηση («Όχι πια γι’ αυτά…»)  
Εικόνες οπτικές, ακουστικές, απτικές («πλένει τα χέρια…για να τα ζωγραφίσει»).